OpenLLM-France/wikimedia huggingface dataset:
# Rachel Boston

Rachel Boston (Chattanooga, Tennessee, 9 de maig de 1982) és una actriu estatunidenca.

## Biografia

Boston va néixer a Chattanooga, Tennessee. Després de passar per la universitat, el 2002 veure debutar en la televisió a American Dreams on va interpretar a Elizabeth "Beth" Mason-Pryor, l'esposa de John J. "JJ" Pryor Jr. (Will Estes) fins al final de la sèrie en el 2005.. El 2012, Boston va ser triat com un dels protagonistes en de fantasia-sèrie dramàtica Witches of East End.
Té dos germans Andrew Boston i Brian Boston. Rachel és vegetariana. Va ser Miss Teen Tennessee i va quedar entre els 10 llocs de Miss Teen USA en 1999.
Rachel és portaveu dels comercials de "Comcast Cable".
El 2008 es va unir a l'elenc de la sèrie The ExList on va interpretar a Daphne Bloom, la germana de Bella Bloom (Elizabeth Reaser).
El 2009 va interpretar a Alison la cita a cegues de Tom Hansen (Joseph Gordon-Levitt) en la pel·lícula (500) Days of Summer.
El 2011 es va unir a l'elenc de la sèrie In Plain Sight on va donar vida a la detectiu Abigail Chaffee, una oficial del departament de policia d'Albuquerque i la promesa de Marshall Mann (Fred Weller) fins al final de la sèrie en el 2012.
El 2012 va aparèixer en la comèdia It's a Disaster on va interpretar a Lexi Kivel.
El 2013 es va unir a l'elenc principal de la sèrie Witches of East End on va interpretar a la bruixa Ingrid Beauchamp, la filla de Joanna Beauchamp (Julia Ormond), germana de Freya Beauchamp (Jenna Dewan-Tatum) i Frederick Beauchamp (Christian Cooke), i neboda de Wendy Beauchamp (Mädchen Amick), fins al final de la sèrie el 2014.

## Filmografia

* American Dreams (2002-2005)
* Fifty Pills (2006)
* The Ex List (2008)
* (500) Days of Summer (2009)
* Els fantasmes de les meves exnòvies (2009)
* In Plain Sight (2011-2012)
* The Pill (2011)
* It's a Disaster (2012)
* Witches of East End (2013)

## Referències

* ↑ Rachel Boston Biography
* ↑ Rachel Boston joins 'In Plain Sight'
* ↑ America Ferrera comedy 'It's a Disaster' casts Rachel Boston
* ↑ American Dreams' Rachel Boston Cast in Lifetime’s Witches of East End
# Quimiotaxi

La quimiotaxi o quimiotactisme és el desplaçament que realitzen les cèl·lules mòbils en el medi on es troben, a favor o en contra d'un gradient químic. El desplaçament mencionat pot ser tant en medi líquid com per sobre o través de diferents superfícies biològiques (endotelis). Per aquesta finalitat, les cèl·lules posseïxen receptors cel·lulars que detecten les substàncies químiques atraients i activen els senyals cel·lulars que promouen el moviment a favor o en contra de la direcció on es troben aquestes substàncies quimiotàctiques. La quimiotaxi és per tant, un sistema de resposta sensorial de locomoció, governat químicament.
El control de la motilitat cel·lular permet a qualsevol cèl·lula lliure, desplaçar-se cap a un ambient favorable de nutrients, pH, temperatura, etc. Aquesta motilitat cel·lular exerceix una funció molt important en la capacitat infecciosa d'alguns microorganismes.
En els éssers pluricel·lulars, les principals cèl·lules amb capacitat quimiotàctica són els leucòcits, com els neutròfils i els macròfags, tan importants en el sistema immunitari i en els processos inflamatoris. Un exemple de molècules quimiotàctiques amb capacitat quimioatraient per diferents tipus de leucòcits són les quimiocines.
En el mecanisme molecular de la quimiotaxi intervenen proteïnes sensorials de la membrana plasmàtica anomenades quimioreceptors, que detecten el gradient químic en funció de la concentració i interaccionen amb proteïnes del citoplasma com l'actina, per mitjà de l'ió calci, per a modular el moviment de cilis, flagels o pseudopodis.
El 1970, Lee Segel i Evelyn Fox Keller van presentar un model d'anàlisi d'aquest moviment basat en unes equacions característiques i que des d'aleshores s'anomena model de Keller-Segel.

## Referències

* ↑ Escárcega Barquin, Silvia «Las ecuaciones de Keller-Segel» (en castellà). Universidad de Cantabria, 2020, pàg. 2.
# Quimioinformàtica

La quimioinformàtica o quiminformàtica és la disciplina científica que neix de combinar la química i la informàtica. No confondre amb la química computacional ni el modelatge molecular. El terme fou introduït el 1998 per F.K. Brown.
La quimioinformàtica tracta principalment de l'ús de tècniques informàtiques per resoldre problemes de química i les tècniques que s'usen són la topologia, teoria de grafs, estadística, manipulació de dades, mineria de dades i espai químic.
# Quenazites

Els quenazites van ser una tribu suposadament cananea descendent de Quenaz (fill d'Elifaz i net d'Esaú) que es va associar amb els hebreus i van acabar formant part de la tribu de Judà. Es mencionen al llibre del Gènesi, quan Jahvè va concloure la seva aliança amb Abraham, però no se'ls troba entre els altres habitants de Canaan a les llistes de l'Èxode i al Llibre de Josuè.
Segons la Bíblia, durant l'Èxode del poble jueu, els quenazites es van unir al poble d'Israel quan Jefunnè i els seus fills es van integrar a la tribu de Judà.

## Referències

* ↑ Gènesi. 15:19
* ↑ Èxode. 3:8
* ↑ Llibre de Josuè. 3:10
* ↑ Llibre dels Nombres. 32:12
# RSR

RSR té els següents significats:
* República Socialista de Romania, estat socialista antecessor de l'actual estat de Romania
* Radio Suisse Romande, empresa pública històrica de ràdio de la Romandia, a Suïssa
* Radiotelevisiun Svizra Rumantscha, empresa pública de ràdio i televisió en romanx de Suïssa
* Tsybin RSR (de l'acrònim en rus Реактивный Стратегический Разведчик transliterat Reactivnii Strategitxeskii Razvedtxik), projecte d'avió de reconeixement de la Unió Soviètica
* R-S-Revolution, manga creat per Kei Enue
* Porsche Carrera RSR (de l'acrònim en alemany RennSport Rennwagen), model d'automòbil de la firma Porsche
# Rascló de Guam

El rascló de Guam (Hypotaenidia owstoni) és una espècie d'ocell de la família dels ràl·lids (Rallidae) que habitava boscos i praderies de l'illa de Guam. En queden més de 100 en captivitat.
# Rascló d'Astolfo

El rascló d'Astolfo ( Gallirallus astolfoi ) és un ocell extint de la família dels ràl·lids (Rallidae).
Aquest rascló va ser descrit l'any 2021 a partir d'un os subfòssil (un tars-metatars esquerre) recollit l'any 2002 per Atholl Anderson al jaciment de la cova Tangarutu a l'illa de Rapa Iti a la Polinèsia Francesa. Aquest restes probablement corresponen a una data entre els anys 1400 i 1600 dC. L'espècie probablement es va extingir després dels primers assentaments humans a l’illa.

## Referències

* ↑ RB Salvador, A Anderson, AJD Tennyson. An Extinct New Rail (Gallirallus, Aves: Rallidae) Species from Rapa Island, French Polynesia. Taxonomy 2021, 1, 448-457.
# Ready brek

* Ready Break redirigeix ací. Per l'àlbum de Something Corporate vegeu Ready... Break.
Ready brek és un cereal per esmorzar produït per Weetabix Limited i basat en la civada. La intenció és de ser servit en calent, i ve en quatre varietats: 'original', 'xocolata' (chocolate) 'mel' (honey) i 'Seriously Oaty'. Una variant amb gust de caramel butterscotch es va comercialitzar durant la dècada del 1970.

## Notes

* ↑ Esmentat per la banda britànica d'Oi! de The Last Resort en la cançó " Violence In Our Minds" .. "I wake up in the mornin' 'ave me Ready brek......."

## Enllaços externs

* Lloc web de Ready brek Arxivat 2010-08-27 a Wayback Machine. (anglès)
* Història de Lyons (anglès)
# Referèndum sobre la independència de Letònia de 1991

El referèndum d'independència de Letònia va tenir lloc el 3 de març de 1991 al mateix temps que un referèndum semblant a Estònia. Conegut amb el nom de "Consulta popular sobre la independència de la República de Letònia", es va preguntar:
| « | Esteu a favor d'una República de Letònia independent i democràtica? | » |
Va ser aprovat per un 74,9% dels votants, amb una participació del 87,6%. La independència de Letònia es va produir el 21 d'agost de 1991.

## Vegeu també

* Declaració sobre la Restauració de la Independència de la República de Letònia

## Referències

* ↑ Nohlen, D & Stöver, P (2010) Elections in Europe: A data handbook, p1122 ISBN 978-3-8329-5609-7
# Regne de Yucatán

El Regne de Yucatan (en castellà: Reino de Yucatán) era una de les divisions administratives del virregnat de la Nova Espanya. Estava format per 3 províncies majors, que abastaven la província de Mérida, els actuals estats mexicans de Yucatán i Quintana Roo, així com per les províncies de Tabasco i Campeche, els actuals estats mexicans de Tabasco i Campeche.

## Vegeu també

* Evolució territorial de Mèxic

## Notes

* ↑ Bartolomé de Las Casas: DEL REINO DE YUCATÁN (castellà)
# Regne de Xalisco

El regne de Xalisco estava habitada per tribus ambulants, conegudes sota el nom genèric de Txitximeques, on els espanyols van conquistar aquest regne, fundant les colònies de Tlatenango, Teul, Xuchipila, Teocaltiche i poblacions adjacents, i que després d'arribar al riu Tololotlan, van entrar per les terres dels Tarascos i es van dirigir a la seva destinació final, la vall de Mèxic. La batalles guanyades pels espanyols, assolien que els nadius fugissin a les forests, trencades i barrancs, deixant-los als espanyols i mexicans les seves poblacions; altres nadius van ser vençuts, captius i sotmesos per a quedar-se a viure juntament amb els espanyols o mexicans, i que per tant, la llengua Asteca o Nàhuatl pogués seguir sobrevivint sense perdre's, sent l'idioma més estès en aquesta zona que va ser coneguda després com el Nuevo Reino de Galícia. Encara que van existir certs poble indis on els espanyols no es van atrevir a ingressar dintre del regne de Xalisco. Altres idiomes es van conservar com l'idioma Purépetxa i l'idioma Otomí en algunes altres sancions com són els pobles de les Kocas, Tecuexes, Choras, Jecualmes i Nayaritas, però altres idiomes que després dels nadius fossin derrotats, es van deixar de parlar, i aquests idioma van desaparèixer. Durant la conquesta dels regnes de Xalisco i Coliman, els nadius es van anar a refugiar a la província espanyola de Nayarit, l'única província del Nou Regne de Galícia, al desaparèixer els regnes precolombines de Xalisco i Coliman.

## Vegeu també

* Regne de Coliman

## Referències

* ↑ «Historia de Jalisco (castellà)». Arxivat de l'original el 2010-06-10. [Consulta: 15 desembre 2009].
# Regió de Kagera

Kagera és una de les trenta regions administratives en les quals està dividida la República Unida de Tanzània. La seva principal població és la ciutat de Bukoba.

## Districtes

Aquesta regió es troba subdividida internament en sis districtes:
* Bukoba Urbà
* Bukoba Rural
* Biharamulo
* Karagwe
* Muleba
* Ngara

## Territori i població

La regió de Kagera té una extensió de territori que abasta una superfície de 28.388 quilòmetres quadrats. A més aquesta regió administrativa té una població de 2.033.888 persones. La densitat poblacional és de 72 habitants per cada quilòmetre quadrat de la regió.

## Referències

* Kagera Region Homepage for the 2002 Tanzania National Census
# Regió de Huancavelica

Huancavelica és una regió del Perú. Limita al nord amb la Regió de Junín; al sud i est amb les regions d'Ayacucho i Ica; i a l'oest amb la Regió de Lima.

## Divisió administrativa

La regió es divideix en set províncies:
* Huancavelica
* Acobamba
* Angaraes
* Castrovirreyna
* Churcapampa
* Huaytará
* Tayacaja
# Ras El Melah

Ras El Melah (àrab: رأس الملح, Raʾs al-Milaḥ) és un cap del nord de Tunísia, que forma la punta oriental de la península del Cap Bon, i és situat a la part nord-oriental d'aquesta, a la governació de Nabeul. Al cap hi ha un far, i a la vora, cap al sud, hi ha la ciutat de Kélibia; uns 3 km al sud hi ha el cap de Ras Mostefa.
# Refugi de Port de Salau

El refugi de Port de Salau és un refugi de muntanya en ruïnes del terme municipal d'Alt Àneu, a la comarca del Pallars Sobirà. Està situat en l'àmbit del poble d'Alós d'Isil, a l'antic terme d'Isil.
Les seves restes estan situades a 2.096,5 metres d'altitud, en el mateix Port de Salau, al seu costat nord.

## Enllaços externs

* El Refugi de Port de Salau en el seu entorn, a l'Institut Cartogràfic de Catalunya
# Resolució 1562 del Consell de Seguretat de les Nacions Unides

La Resolució 1562 del Consell de Seguretat de les Nacions Unides fou adoptada per unanimitat el 17 de setembre de 2004. Després de recordar totes les resolucions anteriors sobre la situació a Sierra Leone, el Consell va ampliar el mandat de la presència residual de la Missió de les Nacions Unides a Sierra Leone (UNAMSIL) per un període de nou mesos fins al 30 de juny de 2005.

## Resolució
### Observacions

En el preàmbul de la resolució, el Consell de Seguretat va elogiar els esforços de la Comunitat Econòmica dels Estats de l'Àfrica Occidental (ECOWAS) per construir la pau a la subregió i va instar la Unió del riu Mano a dialogar. Es va demanar a les operacions de les Nacions Unides a la regió que milloressin la cooperació, en particular pel que fa a la prevenció del moviment de les armes i dels combatents a través de les fronteres. El Consell va acollir amb beneplàcit els avenços en la retirada de la UNAMSIL i va subratllar la importància d'enfortir la capacitat de la Policia de Sierra Leone. També va ser elogiat el treball del Tribunal Especial per a Sierra Leone.

### Actes

Actuant sota el Capítol VII de la Carta de les Nacions Unides, el Consell va ampliar el mandat de la força residual de la UNAMSIL tal com es disposa a Resolució 1537 (2004) i la va encarregar d'operacions militars, policials i civils, tot autoritzant-la a utilitzar totes les mesures necessàries per complir el seu mandat. La seva presència es revisaria amb els següents criteris:
* El reforç de l'exèrcit i la policia de Sierra Leone;
* Consolidar l'autoritat estatal a tota Sierra Leone;
* Consolidar el desplegament de la Missió de les Nacions Unides a Libèria a Libèria.
Es va instar al govern de Sierra Leone a desenvolupar la força policial, les forces armades, el sistema penal i el poder judicial independent per permetre la transició de la UNAMSIL al govern. Finalment, el Consell va donar la benvinguda a la intenció del Secretari General Kofi Annan de revisar la situació a Sierra Leone.

## Referències

* ↑ «Security Council extends mandate of Sierra Leone mission until 30 June 2005». United Nations, 17-09-2004.
* ↑ Lewis, D. S.. Annual Register: Annual Register: A Record of World Events. Gale Group, 2005, p. 361. ISBN 978-1-886994-48-5.
* ↑ de Chazournes, Laurence Boisson «Collective Security and the Economic Interventionism of the UN—the need for a coherent and Integrated Approach». Journal of International Economic Law, 10, 1, 2007, pàg. 51–86. DOI: 10.1093/jiel/jgl040.

## Vegeu també

* Llista de resolucions del Consell de Seguretat de les Nacions Unides 1501 a la 1600 (2003 - 2005)
* Guerra Civil de Sierra Leone
* Segona Guerra Civil liberiana
* Primera Guerra Civil de Costa d'Ivori

## Enllaços externs

* PDF Text de la Resolució a UN.org
# Resolució 1568 del Consell de Seguretat de les Nacions Unides

La Resolució 1568 del Consell de Seguretat de les Nacions Unides fou adoptada per unanimitat el 22 d'octubre de 2004. Després de reafirmar totes les resolucions sobre la situació a Xipre, en particular la resolució 1251 (1999), el Consell va prorrogar el mandat de la Força de les Nacions Unides pel Manteniment de la Pau a Xipre (UNFICYP) per un període addicional fins al 15 de juny de 2005.
El Consell de Seguretat va demanar a Xipre i Xipre del Nord que abordessin amb urgència la qüestió humanitària de les persones desaparegudes. Va donar la benvinguda a la revisió de la UNFICYP pel Secretari General Kofi Annan tal com es va demanar a la Resolució 1548 (2004) i la seva valoració que la violència a l'illa era cada vegada més improbable. El secretari general durà a terme una nova revisió de l'operació de les Nacions Unides a Xipre a partir de l'evolució sobre el terreny i les opinions de les parts iimplicades.
En l'extensió del mandat de la UNFICYP, la resolució va demanar al Secretari General que informés al Consell sobre l'aplicació de la resolució actual, i va fer seves les seves esmenes al concepte d'operacions i al nivell de força de la UNFICYP reduint els nivells de tropes i augmentant lleugerament la quantitat de policia. Es va instar a la part turcoxipriota a restaurar l'statu quo militar a Strovilia abans del 30 de juny de 2000 i va demanar que s'aturi la restricció imposada a l'operació de la UNFICYP

## Referències

* ↑ «Security Council unanimously adopts resolution extending mandate of United Nations Peacekeeping Force in Cyprus for six months». United Nations, 22-10-2004.
* ↑ Drakulich, Angela. A global agenda: issues before the 60th General Assembly of the United Nations. United Nations Association of the United States of America, 2005, p. 64. ISBN 978-1-880632-71-0.

## Vegeu també

* Llista de resolucions del Consell de Seguretat de les Nacions Unides 1501 a la 1600 (2003 - 2005)
* Conflicte de Xipre

## Enllaços externs

* PDF Text de la Resolució a UN.org
# Bosc Mitger

* Per a altres significats, vegeu «Serra de Bosc Mitger».
El bosc Mitger és un bosc a cavall dels termes municipals de Castellcir i de Monistrol de Calders. És un topònim modern, de caràcter descriptiu: és el bosc que fa de partió (paret mitgera) entre dos territoris clarament diferenciats al llarg dels segles: la vall de Marfà, principalment en el sector de la Closella, respecte del terme de Monistrol de Calders. És a l'extrem de llevant del terme monistrolenc i a l'extrem sud-oest de l'enclavament de la Vall de Marfà, del terme de Castellcir. És a l'esquerra del torrent de Colljovà i a la dreta de la riera de Sant Joan, les valls dels quals separa. En el seu sector de ponent s'alça la muntanya del Trompo. Corona el Bosc Mitger la Serra de Bosc Mitger, en part termenal entre Monistrol de Calders i Castellcir. Després del gran incendi del 2003 que afectà Granera i Monistrol de Calders, s'obrí a la carena del Bosc Mitger un enorme tallafocs que deixa una gran ferida en aquella zona boscosa.

## Bibliografia

* ERILL I PINYOT, Gustau, GUAL I PURTÍ, Jordi (fotografies) i MANENT I ORISTRELL, Llibert (cartografia). Monistrol de Calders: El poble dels pagesos enginyers. Moià-Monistrol de Calders: Gràfiques Ister. Ajuntament de Monistrol de Calders, 2006. (Col·lecció Pedra i aigua, 1). DL. B-54.339/2006
* PERARNAU I LLORENS, Jaume i PIÑERO I SUBIRANA, Jordi. Monistrol de Calders. La seva història i el seu patrimoni. Monistrol de Calders: Ajuntament de Monistrol de Calders, 1993. Sense ISBN.

## Enllaços externs

* Institut Cartogràfic de Catalunya
# Bosc Nacional Apalachicola

El Bosc Nacional Apalachicola (Apalachicola National Forest) és el major bosc nacional de la Florida (Estats Units). L'Apalachicola inclou més de 1.100 hectàrees d'aigua i 108 quilòmetres del Sender de la Florida (Florida Trail). Hi ha cavernes i dolines a l'Àrea Geològica de les Dolines de Leon (Leon Sinks Geological Area), mentre que el Fort Gadsden és al llarg del riu Apalachicola.

## Vegeu també

* Llista de boscos nacionals dels Estats Units

## Referències

* ↑ «The National Forests of the United States». The Forest History Society. Arxivat de l'original el 28 d’octubre 2012. [Consulta: 14 octubre 2012].
* ↑ «Apalachicola National Forest». U.S. Forest Service. [Consulta: 14 octubre 2012].
# Bosc Nacional Bighorn

El Bosc Nacional Bighorn (Bighorn National Forest) és una àrea protegida situada al centre-nord de Wyoming (Estats Units) dins de les muntanyes Bighorn (Bighorn Mountains) gestionada pel Servei Forestal dels Estats Units. Compta amb vuit cases de camp (lodges), diversos embassaments i uns 2.400 quilòmetres de senders.
El seu punt més alt és el pic Cloud (Cloud Peak), que és a 4.103 metres d'altitud. Aquest cim es troba a l'àrea salvatge Cloud Peak. La glacera Cloud Peak també està situada dins d'aquesta mateixa àrea salvatge.

## Vegeu també

* Llista de boscos nacionals dels Estats Units

## Referències

* ↑ «The National Forests of the United States». The Forest History Society. Arxivat de l'original el 12 de febrer 2013. [Consulta: 14 octubre 2012].
* 1 2 «Bighorn National Forest». U.S. Forest Service. [Consulta: 15 octubre 2012].
# Final Fantasy XI

Final Fantasy XI (ファイナルファンタジーXI, Fainaru Fantajī Irebun), també conegut com a Final Fantasy XI: Online o simplement Final Fantasy Online, és un joc de la saga Final Fantasy. Joc de rol multijugador massiu en línia desenvolupat i publicat per Square (ara Square Enix). S'estrenà al Japó amb la consola de Sony, PlayStation 2 el 16 de maig del 2002 i va ser llançat per al sistema operatiu Microsoft Windows per a PC el 5 de novembre del mateix any. Fou llançat al mercat Nord Americà el 28 d'octubre del 2003. La versió per a la consola Xbox 360 no va sortir fins a l'abril del 2006, siguent el primer MMORPG per aquesta consola. La història del joc transorre a Vana'diel, on es poden fer diverses feines, utilitzar poders especials o completar missions entre moltes altres coses. Van publicar-se quatre expansions fins a l'any 2007, per ordre cronològic Rise of the Zilart, Chains of Promathia, Treasures of Aht Urhgan i l'última en sortir a la venda Wings of the Goddess.
# Ferrièiras de las Veirièiras

Ferrièiras de las Veirièiras (en francès Ferrières-les-Varreries) és un municipi occità del Llenguadoc, situat al departament de l'Erau i a la regió d'Occitània.

## Referències

* ↑ Topònims occitans de l'Erau
# Font de la Puça (Sant Adrià)

La Font de la Puça és una font del terme municipal de Tremp, del Pallars Jussà, a l'antic terme de Gurp de la Conca, en territori de l'antic poble de Sant Adrià.
Està situada a 950 m d'altitud, al nord-oest de Sant Adrià, a sota i al sud-est del cim de Roca de la Mola, al capdamunt de la vall del barranc de Sant Adrià, que es forma en el circ de muntanyes on es troba la font.

## Enllaços externs

* Institut Cartogràfic de Catalunya
# Francolí muntanyenc

El francolí muntanyenc (Scleroptila psilolaema) és una espècie d'ocell de la família dels fasiànids (Phasianidae) que habita praderies per sobre dels 2.500 m d'altitud, a les muntanyes del centre i sud d'Etiòpia. El francolí del mont Elgon ha estat considerat una subespècie, però alternativament, alguns autors l'han considerat recentment una espècie de ple dret.

## Referències

* ↑ P.J.K McGowan i A. Bonan (2017). Pheasants, Partridges, Turkeys, Grouse (Phasianidae). J. del Hoyo, A. Elliott, J. Sargatal, D.A. Christie i E. de Juana, E. (eds.). Handbook of the Birds of the World Alive. Lynx Edicions, Barcelona
# Bürglen (Turgòvia)

Bürglen és un municipi del cantó de Turgòvia (Suïssa), situat al districte de Weinfelden.

## Referències

* ↑ «Liste officielle des communes de la Suisse - 01.01.2021» (en francès). Oficina Federal d'Estadística. [Consulta: 8 gener 2021].